Քասթինգի բազմոց

**Քասթինգի բազմոցը** էվֆեմիզմ է աշխատանք ստանալու դիմաց սեռական/ինտիմ ծառայություններ մատուցելու պրակտիկա՝ ժամանցային արդյունաբերության, հիմնականում դերասանական դերերում աշխատանքի համար։ Այդ պրակտիկան անօրինական է Միացյալ Նահանգներում։ Հիմնականում Հոլիվուդի, Բոլիվուդի, Բրոդվեյի և արդյունաբերության այլ հատվածների տղամարդ քասթինգ-ռեժիսորներն ու կինոպրոդյուսերներն օգտագործում են քասթինգի բազմոցը դերասաններին սեքսի պարտադրելու համար։ Քասթինգի բազմոց տերմինն ի սկզբանե վերաբերում էր քասթինիգի գրասենյակում գտնվող ֆիզիկական բազմոցներին, բայց այժմ այդ երևույթի մետոնիմն է որպես ամբողջություն։ Պոռնոգրաֆիայի ժանր է դարձել նաև բազմոցի սեքսուալ հանդիպումների պատկերները։

## Օրինականություն
ԱՄՆ-ի և Կալիֆոռնիայի օրենսդրության համաձայն, քասթինգի բազմոցն անօրինական է։ Միացյալ Նահանգներում իրականության հետ կապված հայցերի մեծ մասը լուծվում է առանց դատականի, ինչը հանգեցնում է նախադեպային իրավունքի բացակայության։

## Ստուգաբանություն
The Atlantic-ում լեզվաբան Բեն Զիմմերը քասթինգը նկարագրել է որպես «շոու-բիզնեսի շեղված սեռական քաղաքականության մետոնիմ», որը վերածվել է պիտակի Հոլիվուդյան կինոյում և Բրոդվեյի թատրոնում ՝ ազդեցիկ դիրք ունեցող սեքսուալ ագրեսիվ տղամարդկանց վարքագծի պատճառով։

## Տնտեսագիտություն
Տնտեսագետներ Թոմաս Բորչերդինգի և Դարեն Ֆիլսոնի կարծիքով՝ հոլիվուդյան կինոյում բարձր ռիսկայնությունն ու եկամուտները խթանում են քասթինգի բազմոցի ֆենոմենը։ Բարձր եկամտաբերության հնարավորությունը խրախուսում է չկայացած դերասաններին ընդունել նվազագույն աշխատավարձ՝ դերերի դիմաց։ Բացառությամբ մի քանի չափազանց տաղանդավոր դերասանների, պրոդյուսերներն անորոշության պատճառով չեն կարողանում գնահատել որակյալ դերասանների ճնշող մեծամասնության կարողությունները։ Արդյունքում որոշ դերասաններ պրոդյուսերներին սեքսուալ արտոնություններ են տալիս՝ քասթինգում ընկալվող առավելություն ստանալու համար. քասթինգի բազմոցը գործում է որպես հակավճար, որն արդյունավետորեն նվազեցնում է նրանց աշխատավարձը։ Սա ստեղծում է շահերի բախում, երբ կոռումպացված արտադրողները որոշումներ կայացնելիս հակումները փոխարինում են սեռական ակտիվությամբ։

Դերասանները, ովքեր ենթարկվում են քասթինգի բազմոցին, երաշխավորված դերեր չունեն, քանի որ պրակտիկային մասնակցող դերասանների թիվը շատ է։ Սեռական հարաբերությունների գնալու դերասանի որոշումը, համեմատելի է բանտարկյալի երկընտրանքի հետ և հանգեցնում է ընդհանուր ողբերգության, երբ սեքսը անհրաժեշտ է ֆիլմում դերեր ստանալու համար այն պահանջող արտադրողներից, բայց չի ապահովում առավելություն այլ դերասանների նկատմամբ, ովքեր առաջարկում են սեռական ծառայություններ։ Այս պրակտիկան անօրինական է Միացյալ Նահանգներում և, հավանաբար, ներառում է սեռական շահագործման կամ սեռական ոտնձգության որոշակի աստիճան։ Դերասանները, ովքեր չեն մասնակցում քասթինգի բազմոցին, ենթարկվում են արտաքին ճնշումների, ներառյալ աշխատունքից զրկվելուն։

Բորչերդինգը և Ֆիլսոնը պնդում են, որ քասթինգի բազմոցն ավելի քիչացավ  այն բանից հետո, երբ հոլիվուդյան ստուդիայի համակարգը սկսեց երկարաժամկետ աշխատանքային պայմանագրեր կնքել  դերասանների հետ՝ հակամենաշնորհային հիմքերով «Միացյալ Նահանգներն ընդդեմ ԱՄՆ»  Paramount Pictures, Inc. (1948): Երկարաժամկետ պայմանագրերը արտադրողներին տալիս էին ավելի շատ հիշխանություն սակարկելու , որն օգտագործվում էր կոռումպացված պրոդյուսերների կողմից՝ դերասաններից ավելի արդյունավետ սեքս կորզելու համար։

## Պոռնոգրաֆիա

Քասթինգ բազմոցը (1924) դասական վերնագիր է «տղաների համար » ֆիլմի ժանրի համար  և քասթինգի բազմոցի վաղ պատկերացումն է որպես պոռնոգրաֆիկ թատերախաղ, որը հետագայում դարձավ սովորական, քանի որ ուներ մեծ ճանաչվածություն։ Տասնվեց րոպեանոց ֆիլմում քասթինգի տնօրենը երիտասարդ դերասանուհուն ասում է, որ լողազգեստ հագնի լսումների համար,թաքուն նայում է մինչ նա մերկանում է մեկ այլ սենյակում և մտնում է սենյակ՝  նրանից սեքս պահանջելու նպատակով։ Դերասանուհին ի սկզբանե զզվանքով մերժում է նրա սիրահետումները, բայց վերադառնում է ռեժիսորի մոտ՝ խորհուրդ վերցնելով «Ինչպես դառնալ կինոաստղ» վերնագրով գրքից։ Նա անում է ֆելատիո և հեշտոցային հարաբերություն՝  ֆիլմում դերի դիմաց. վերջինս տեղի է ունենում բազմոցի վրա։ Այն  եզրափակվում է խոսքերով, որ «աստղ դառնալու միակ ճանապարհը լավ ռեժիսորի տակ պարկելն է և վերև բարձրանալ»։ Զիմմերը գտնում էր,որ ֆիլմի վերնագիրը «casting couch» տերմինը դարձրել է հանրաճանաչ։

Պոռնոգրաֆիկ կայքերում օգտագործվող քասթինգի սցենարների օգտագործումը սկսվեց Backroom Casting Couch-ով 2007թվականին։ 

GirlsDoPorn կայքը, որը գործել է 2009- 2020 թվականներին, նկարագրվել է որպես քասթինգի բազմոցի կայք։ Նկարահանվող կանանց մանիպուլյացիաների են ենթարկել, հարկադրել, ստել, տվել են մարիխուանա կամ այլ թմրանյութեր կամ ֆիզիկապես ստիպել են սեռական հարաբերություն ունենալ՝ ըստ զոհերի խոսքերի և ընկերության դեմ դատական ​​հայցի նյութերի։ 2019 թվականի նոյեմբերին վեց անձիք, ովքեր Կայքում ներգրավված են եղել կայքի աշխատանքներում, մեղադրանք է առաջադրվել սեռական թրաֆիքինգի մեջ՝ բռնության գործադրմամբ, խարդախությամբ և հարկադրանքի միջոցով։

## Ծանոթագրություններ

## Արտաքին հղումներ
* "The Casting Couch and Sexual Harassment in Early Hollywood" from *Taylorology*
* "You Must Remember This", a podcast that covers the casting couch in Hollywood

Կատեգորիա:Աշխատանքային իրավունք
Կատեգորիա:Թատրոն
Կատեգորիա:Կինո
Կատեգորիա:Մարդու սեռականություն
Կատեգորիա:Պոռնոգրաֆիա
Կատեգորիա:Սեռական բռնություն
Կատեգորիա:Սեռական ոտնձգություններ